**Mõttekoda**

***Kuidas Saue valda ühiselt valitseda?***

**Teisipäeval, 3.märtsil kell 16 -19 Laagri raamatukogus**

Kutsume Saue valla aktiivseid kodanikke ja vabaühendusi osalema mõttekojas, mille teemaks on kohaliku võimu ja kogukonna koostöö ning selle veelgi sisukamaks muutmise võimalused. Mõttekoda korraldavad E-riigi Akadeemia, Vabaühenduste Liit EMSL ja Linnalabor.

**Päevakava**

**16:00-16:30** Sissejuhatus

- Teemasse sisse elamiseks tutvustame kõigepealt Linnalabori kogukonnauuringu tulemusi, kust selgub, kes kogukond õieti on ja mida suudab (**Teele Pehk**, Linnalabori kogukonnaekspert).

**- Liia Hänni** tutvustab E-riigi Akadeemia kogemust rahvusvahelise Avatud Valitsemise Partnerluse initsiatiivi „maaletoomisel“ ja mis kasu sellest meile kõigile võib tõusta.

- Ühisele mõttetööle hoo andmiseks tutvustab E-riigi Akadeemia ekspert **Kristina Reinsalu** projekti „Avatud valitsemise partnerlus kohalikes omavalitsustes“ ideid, senist kulgu ja tulemusi.

**16:30-16:45** – mõttepaus koos suupistetega

**16:45 – 18:30** - 2 osaline töötuba, mille eesmärgiks on avatud valitsemise tegevuskava formaadis, fookustes, lähiaja konkreetsetes tegevustes ning järgmistes kohapealsetes üritustes kokku leppida. Vallavanem Andres Laisk annab töötoa sissejuhatuseks lühikese ülevaate, kuidas lood avatud valitsemisega Saue vallas on. Seejärel võtame töörühmades arutluse alla kogu avatud valitsemise temaatika – alates võimu tegevuse läbipaistvusest ja lõpetades vallaelanike kaasamisega kohalikku elu mõjutavatesse otsustusprotsessidesse. Arutelu aitab läbi viia EMSL-i juhataja ja kogenud kaasamisekspert **Maris Jõgeva**.

* 1. **– 19:00**  Mõned kaasamisnipid koduteele, Vabaühenduste liit EMSL. Kokkuvõtted ja lõpetamine

*Üritus toimub projekti „Avatud Valitsemise Partnerlus kohalikes omavalitsustes“ raames. Projekti rahastab EMP toetuste Vabaühenduste Fond Avatud Eesti Fondi vahendusel.*